**Vendimi i PSSP-së për ankesën e T.P. (ankesa nr. 88/10)**

Pas shqyrtimit të mendimit dhe rekomandimeve të Panelit tim Këshillëdhënës për të Drejtat e Njeriut për ankesën eznj. T.P**.** (ankesa nr. 88/10), më 24 korrik 2013 unë e informova Panelin tim Këshillëdhënës si vijon:

* Që në fillim dëshiroj të shpreh falënderimet e mia për punën e Panelit dhe për rekomandimet që i ka bërë lidhur me këtë ankesë.
* Sa i përket rekomandimit të parë, UNMIK-u, ashtu siç është rekomanduar nga Paneli, do të vazhdojë të nxisë EULEX-in dhe autoritetet tjera kompetente që të vazhdojnë me marrjen e të gjitha hapave të mundshëm, për të siguruar që rasti i ankuesit të vendoset pa ndonjë vonesë të mëtejshme.
* Paneli po ashtu ka rekomanduar që unë të ndërmarr hapat e duhur për pagimin e kompensimit adekuat familjes së ankuesit për dëmin moral. Në këtë aspekt, dëshiroj të kujtoj se aktet në fjalë lidhen me aktivitetet e kryera nga institucionet e themeluara nën administrimin e përkohshëm të Kosovës. Për rrjedhojë, po të kish vazhduar UNMIK-u të ketë kontroll mbi këto institucione sot, UNMIK-u do të ishte në pozicion që rekomandimet e Panelit t’ua referojë këtyre institucioneve për veprimin e duhur.
* Si çështje e përgjithshme, Paneli mund të dëshirojë të dijë gjithashtu se organet kryesore të Kombeve të Bashkuara kanë miratuar disa rezoluta dhe vendime që pasqyrojnë rëndësinë e promovimit dhe mbrojtjes së të drejtave të njeriut, duke përfshirë edhe Kombet e Bashkuara. Po ashtu, Organizata vazhdon të bëjë ndryshime për të përmirësuar punën e saj për të ardhmen në kuadër të hapësirës së Kombeve të Bashkuara ku mund të bëjë ndryshime. Në këtë aspekt, do të vazhdojë përpjekjet në përmbushjen e misionit të tij themelor që është mbrojtja e njerëzve nga dëmtimet.

*/Nënshkrimi*/

Farid Zarif

Përfaqësues Special i Sekretarit të Përgjithshëm